CELEX: 32009R0281
Language: sl
Date: 2009-04-06 00:00:00
Title: Uredba Komisije (ES) št. 281/2009 z dne 6. aprila 2009 o začasni odpravi uporabe uvoznih dajatev za nekatere količine industrijskega sladkorja za tržno leto 2009/2010

7.4.2009   
            
            
               SL
            
            
               Uradni list Evropske unije
            
            
               L 93/20
            
         
      UREDBA KOMISIJE (ES) št. 281/2009
   z dne 6. aprila 2009
   o začasni odpravi uporabe uvoznih dajatev za nekatere količine industrijskega sladkorja za tržno leto 2009/2010
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 142 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 142 Uredbe (ES) št. 1234/2007 določa, da lahko Komisija zaradi zagotovitve zalog, potrebnih za proizvodnjo proizvodov iz člena 62(2) navedene uredbe, za določene količine sladkorja v celoti ali delno začasno odpravi uporabo uvoznih dajatev.
            
         
               (2)
            
            
               Za zagotovitev, da so zaloge, potrebne za proizvodnjo proizvodov iz člena 62(2) Uredbe (ES) št. 1234/2007, na voljo po ceni, ki ustreza ceni na svetovnem trgu, je za tržno leto 2009/2010 v interesu Skupnosti popolna začasna odprava uvoznih dajatev na sladkor, ki je namenjen za proizvodnjo navedenih proizvodov, v količini, ki ustreza polovici njenih potreb po industrijskem sladkorju.
            
         
               (3)
            
            
               Zato je treba v skladu s tem določiti količine uvoza industrijskega sladkorja za tržno leto 2009/2010.
            
         
               (4)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za tržno leto 2009/2010 se za količino 400 000 ton industrijskega sladkorja z oznako KN 1701 uporabi začasna odprava uvoznih dajatev.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. oktobra 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. aprila 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.